**ҚАЗАҚСТАНДАҒЫ ҚАРЖЫЛЫҚ ИНСТИТУТТАРДЫҢ ИНВЕСТИЦИЯЛЫҚ ҚЫЗМЕТІНІҢ ТИІМДІЛІГІ**

**1 курс магистранты** Өтеген А.Н.

**Ғылыми жетекші:** э.ғ.к., доцент Асилова А.С.,

*Әл-Фараби атындағы Қазақ Ұлттық Университеті*

*Алматы қ., Қазақстан Республикасы*

**Аннотация.** Қаржылық институттардың қоғамның әлеуметтік-экономикалық қатынастардағы маңызын анықтау үшін олардың функционалдық сипаттамаларын жаңа институционалды теория бойынша қарастыруымыз керек. Қаржылық институттар инвестициялық портфельдерінің басты мақсаты – активтердің өтімділігі мен тәуекелдің мүмкін болатын деңгейінде кірісті максимизациялау болып табылады. Қаржылық институттардың негізгі қызметі экономикада жинақтардың инвестициялауға трансформациялануының белсенді әсерінен көрінеді. Жоғары технологиялық тауарларды өңдеу, ірі масштабты жобаларды, өнеркәсіптегі шоғырлану және ғылым мен қаржылық ресурстарды жинақтау аталған қызметтің тиімділігінен қалыптасады.

**Кілт сөздер:** қаржылық делдалдар, инвестициялық портфель, несиелік институттар, депозиттік институттар, капиталды шоғырландыру, инвестициялық қызмет.

Қазақстанда тәуелсіздік алумен бірге экономиканың қаржы секторының реформасы және дамуы қаржы институттарының тұрақтылығын жетілдіру мен нығайту және тұрғындардың қаржы секторына сенімін арттыру бойынша іс-шараларды белсендендіруге мемлекеттік міндеттердің маңыздыларының бірі ретінде қарастырылады.

Ұйымдастырушылық негізде әрбір нарықтық экономикасы дамыған мемлекеттің қаржылық жүйесінде негізгі элементтер болып қаржы нарығы мен қаржылық институттар табылады. Бүгінгі күні Қазақстанның қаржы секторы банктік қызметтер нарығы, бағалы қағаздар нарығы, сақтандыру нарығы және зейнетақы қызметтерінің нарығы сынды негізгі секторлармен көрініс тапқан.

Қаржылық институттардың қазіргі экономикада маңызы өте зор, себебі, олар қаржы нарығында инвестордың мүддесін қорғау мақсатында және ақша қаражаттарын тарту есебінен, әрі осы ақша-қаражаттарды әртараптандыруды ескере отырып, инвестиция есебінен тәуекелді азайту мақсатында жұмыс істейді. Инвестициялық нарық кең мағынасында ел экономикасын қажетті қаражатпен қамтамасыз етудің тетігін білдіреді. Қаржылық институттар ретінде ақшалай қаражаттарды орналастыру, несиелеу, инвестициялау және т.б. қызметтерді қаржылық құралдармен жүзеге асыратын мекемелер танылады.

Қаржылық институттардың қоғамның әлеуметтік-экономикалық қатынастардағы маңызын анықтау үшін олардың функционалдық сипаттамаларын жаңа институционалды теория бойынша қарастыруымыз керек. Қаржылық институттарға банктер, жинақтаушы институттар (кассалар), сақтандыру және инвестициялық компаниялар, брокерлік және биржалық фирмалар, инвестициялық қорлар және т.б. жатады. Қаржылық институттардың негізгі мәні - делдалдықты ұйымдастыру, яғни ақшалай қаражаттарды жинақтаушыдан қарыз алушыға дейін тиімді орналастыру ( тікелей және жанама түрде). Алғашқылары меншікті құралдарының өтімділікті қамтамасыз ететін, кез келген сәтте қайтарып алу мүмкіндігінде және тиімді ставкада ұзақ мерзімді табыстылықты қалыптастыру мақсатында тәуекелсіз және сенімді түрде орналастырылуды; екіншілері-әр түрлі инвестициялық жобалар мен бағдарламаларға талап етілетін көлемде ақша қаражаттар қозғалысының мобилизациясын жүзеге асырады [1].

Әрбір экономикалық жүйеде ақша қаражаттардың инвестициялық процессін ынталандыратын және бөлетін өзіндік институттар құрылымы бар. Қаржылық институттар- жалпы капиталды қалыптастыратын және инвестицияларды қайта бөлуге қатысатын толыққанды қаржылық делдалдар.

Дамыған индустриалды ірі мемлекеттерде күшті өндірістік компаниялар қаржылық құрылымдармен - банктер, сақтандыру және инвестициялық институттармен қызмет атқарады. Аталған интегралды институттар ҒЗТКЖ (*Research and Development, R&D)* зерттеуі бойынша*,* шағын және орта бизнеске қарағанда жоғарытехнологиялық бұйымдарды өңдеуден, ірі масштабты жобаларды өнеркәсіптегі шоғырлану және ғылым мен қаржылық ресурстар арқылы жүзеге асыру бойынша көбірек мүмкіндіктері қалыптасқан. Батыс-Еуропа мемлекеттерінің АҚШ, Жапония, Оңтүстік Корея тәжірибесі көрсеткендей, ұлттық капитал әлемдік шаруашылықта мемлекет қолдайтын қаржылық-өндірістік корпорациялармен бірге құрылымдалғанда ғана бәсекеге қабілетті бола алады.

Брокерлер,дилерлер (маркет-мейкер), инвестициялық банктер, қаржылық мекемелер

Сақтандыру компаниясы және зейнетақы қоры,

инвестициялық пай қорлар

Қаржылық компаниялар мен қаржылық даму институттары

Екінші деңгейдегі банктер, ассоциациялар, несиелік серіктестер, несиелік одақтар

Қаржылық институттар

Қаржылық делдалдар

Несиелік институттар

Депозиттік институттар

Сурет 1 – Қаржылық институттар құрылымы [2]

Қазақстандағы қаржылық институттарды атқаратын қызметтері мен мақсаттарына қарай келесідей бөлуге болады:

1. *Реттеуші қаржылық институттар* – қаржылық ұйымның қаржы нарығындағы субъектілерінің қызметін реттеу, бақылау және қадағалауды жүзеге асыратын қаржылық институттар. Оларға: ҚР Ұлттық Банкі, қаржы нарығын қадағалау комитеті, өзін-өзі реттеуші ұйымдар жатады.
2. *Инвестициялық-коммерциялық қаржылық институттар* – сәйкес заңды негізгі ала отырып, белгілі мөлшерде пайда табу мақсатында инвестициялық, сақтандырушы, қаржы-несиелік, жинақтаушы қызметтерді жүзеге асыратын қаржылық институттар не институционалды инвесторлар. Оларға: коммерциялық банктер, жинақтаушы зейнетақы қоры, сақтандыру ұйымдары мен инвестициялық қорлар жатады.
3. *Кепілдендіруші қаржылық институттар* – субъектілердің салымдарын, төлемдерін кепілдендіруді және қайта қаржыландыруды жүзеге асыратын қаржылық институт. Оларға: депозитті кепілдендіру қоры, сақтандыру төлемдерін кепілдендіру қоры, ипотекалық несиелерді кепілдендіру қоры және т.б.
4. *Арнайы мамандандырылған қаржылық институттар* – бұл уәкілетті органның лицензиясы негізінде қаржылық-несиелік қызметтердің жекелеген түрлерімен айналысатын қаржылық институттар. Оларға: несиелік серіктестер, микронесиелік ұйымдар, несиелік бюролар, ломбардтар, пошта-жинақ жүйелері жатады.
5. *Кәсіби қаржылық институт* – бағалы қағаздар нарығындағы қызметті жүзеге асыратын және қызметі міндетті түрде лицензияланатын қаржылық институттар. Оларға: брокер-диллерлік компаниялар, тіркеушілер, кастодиандар, депозитарий және т.б. жатады.
6. *Даму институттары*– бұл ҚР индустриалды-инновациялық стратегиясын жүзеге асыру мақсатында құрылған институттар болып табылады.даму институттары мемлекеттік инвестициялық қызметтің тиімділігін арттыру және жетілдіру үшін еліміздің экономикаына сыртқы және ішкі инвестицияларды тартуға септігін тигізу мақсатында құрылды. Оларға: «Қазақстан Даму Банкі», «Қазақстанның инвестициялық қоры», «Ұлттық инновациялық қор», «Шағын кәсіпкерлікті дамыту қоры», «Экспорттық несиелер мен инвестицияларды сақтандыру бойынша мемлекеттік сақтандыру корпорациясы», «Инжиниринг және технологиялар трансферт орталығы» және «Маркетингтік – талдамалық зерттеулер орталығы» акционерлік қоғамдары сияқты қаржылық және сервистік даму институттары [3].

Қаржылық институттар қызметі

Трансакционды сектордың экономикаға әсері бойынша

Қаржылық қызметтерді көрсету бойынша

Инвестициялау сипаты бойынша

Үйлестірушілік

Шектеушілік

Бөлу

Ақпараттық

Бақылау

Трансакцияларға қызмет көрсету

Жинақтарды мобилизациялау

Инвестициялық ресурстарды бөлу

Сақтандыруды қамтамасыз ету

Ресурстарды жинақтаушылардан қарыз алушыларға беру

Капиталды орналастыру

Жобаны таңдау

Жоба бойынша қаражаттарды жұмсауды бақылау

Тәуекелдерді әртараптандыру

Сурет 2 – Экономикадағы қаржылық институттар қызметінің жіктелімі [4]

Қаржылық институттар мынадай қызметтерді атқарады:

* қаржылық ресурстарды жинақтау (saving);
* делдалдық (intermediation);
* қаржылық трансформация (maturity transformation);
* тәуекелді табыстау (risk transfer);
* валюталық операцияларды ұйымдастыру (foreign exchange operations);
* өтімділікті қалыптастыру (liquidity);
* компанияның ұйымдастырушылық-құқықтық формасын өзгерту;
* (going public and going private transactions).

Қаржылық институттың инвестициялық портфелін Halyk Finance инвестициялық банкі мысалында талдап көрелік. Банктер – қаржылық жүйенің маңызды бөліктері. Қазіргі таңда үш негізгі түрін қарастыруға болады – ипотекалық, инвестициялық, коммерциялық. Әрбіреуі белгілі бір принцип бойынша өз міндетін орындайды. Мысалы, инвестициялық банктер бағалы қағаздарды шығару арқылы капиталды шоғырландыру функциясын орындайды. Одан бөлек, инвестициялық қаржылық мекемелер қаржылық емес құрылымдардың эмиссионды-үлестік қызметінде қатысады. Инвестициялық институттар (өзара, пайлық қорлар және т.б.) қаржылық портфельдерді қалыптастырғанда, басты мақсаты ретінде- активтердің өтімділігі мен тәуекелдің мүмкін болатын деңгейінде кірісті максимизациялау болып табылады. Қаржылық институт инвестициялық портфельді дамушы нарық кезеңінде қалыптастыру барысында, басты мақсаты ретінде- өз компаниясының рейтингін арттыру, жаңа аумақтарда тауар нарығын жаулау, бәсекелес қызметіне әсер ету, синергиялық нәтижені алу үшін басқа компанияның акционерлік капиталына мүше ретінде қатысады [5].

Halyk Finance – бұл Орталық Азияға топтастырылған жетекші инвестициялық банк. Клиенттерге брокерлік қызмет көрсету, активтерді басқару, нарықтарды және эмитенттерді зерттеу және талдау, консалтинг және андеррайтинг қызметтерін қоса алғанда, қызметтердің кең түрін ұсынады. Инвестициялық портфельді басқаруға және номиналды ұстаушы ретінде клиенттердің шоттарын жүргізу құқығымен брокерлік және дилерлік қызметті жүзеге асыруға мүмкіндік береді. Halyk Finance А, К, Р және Н санаттары бойынша Қазақстан қор биржасының (KASE) мүшесі болып табылады, ол ААҚО арнайы сауда алаңында айналымға (сатуға) жіберілген бағалы қағаздардың, KASE айналымында жүрген мемлекеттік бағалы қағаздардың, KASE ресми тізіміне енгізілген мемлекеттік емес бағалы қағаздардың, «листингтік емес бағалы қағаздар» секторының айналысындағы мемлекеттік емес эмиссиялық бағалы қағаздардың сауда-саттығына қатысуға құқылы [6].

Кесте 1 – Портфельді жіктеу бойынша инвестициялық портфельдің құрылымы (мың теңге.)

|  |  |  |  |  |  |  |
| --- | --- | --- | --- | --- | --- | --- |
| Көрсеткіш | 01.01.2017 ж. | | 01.01.2016 ж. | | Ауытқу, +- | |
| млн теңге | млн  доллар | млн теңге | млн  доллар | млн теңге | млн доллар |
| Инвестициялық портфель | 28901 | 86,7 | 29279 | 86,1 | -378 | 0,6 |
| Жалпы активтер | 31301 | 93,9 | 33185 | 97,6 | -1884 | -3,7 |
| Несиелік кәсіпорындардың құралдары | 13602 | 40,8 | 16123 | 47,4 |  |  |
| Меншіктік капитал | 17354 | 52,1 | 16821 | 49,5 | 533 | 2,6 |

Портфельдің табыстылығы 2016 жылы жүзеге асырылған және жүзеге асырылмаған провизиялармен қоса жылдық 15,4%-ды құрады. Инвестициялық табыстың жалпы сомасы 4,0 млрд теңгені құрады. Жалпы активтер 31301 млн теңге болса, базистік жылы 33185 млн теңге болған. Меншікті капитал үлесі алдыңғы жылға қарағанда өскен, яғни 17354 млн теңгені көрсетеді.

Кесте 2 – Портфель жіктемесі бойынша инвестициялық портфель құрылымы (мың теңге.)

|  |  |  |  |  |  |  |
| --- | --- | --- | --- | --- | --- | --- |
| Көрсеткіш | 01.01.2017 ж. | | 01.01.2016 ж. | | Ауытқу, +- | |
| млн теңге | млн доллар | млн теңге | млн доллар | млн теңге | млн доллар |
| Таза пайыздық кіріс | 2850 | 8,6 | 2239 | 6,6 | 611 | 2 |
| Таза комиссиялық кіріс | 991 | 3,0 | 1812 | 5,3 | -821 | -2,3 |
| Таза дилингтік кіріс | 903 | 2,7 | 3408 | 10 | -2505 | -7,3 |
| Операциялық шығыстар | 1021 | 3,1 | 698 | 2 | 323 | 1,1 |
| Таза кіріс | 3780 | 11,3 | 3259 | 9,6 | 521 | 1,7 |

Портфель құрылымындағы негізгі көрсеткіштердің бірі таза пайыздық кіріс 2016 жыл 1 қаңтардағы жағдай бойынша 2239 млн теңгені құраса, келер жылы 611 млн теңгеге кеміген. Ал таза комиссиялық кірістер 2017 жылы 991 млн теңге құрап, базистік жылға қарағанда – 821 млн теңгеге кеміген. Таза кіріс мөлшері есептік жылы 11,3 млн долларға тең болып, 2016 жылға қарағанда 1,7 млн долларға өскен.

Сурет 3 – Экономика секторларына сәйкес, Halyk Finance инвестициялық портфелінің құрылымы

Экономика секторларына сәйкес, ең жоғары үлестегі сала секторын қаржылық сектор алады яғни – 36,8%. Тау-кен және мұнай-газ секторлары да инвестициялық портфельдің маңызды бөлігін құрайды. Ең төменгі экономика секторы үлесін мемлекеттік бағалы қағаздар секторы алады – 0,6%. Мемлекеттер бойынша инвестициялық портфель Қазақстан Республикасында 89,8%-ды құрайды, ал ең төменгі үлес салмағы Ұлыбритания мемлекетінде тіркелгенін атап өткен жөн [7].

Қазақстандағы қаржылық сектордыңұзақ мерзімді құндылықтарын күшейту және әлемдік нарықта бәсекеге қабілеттілігін арттыру үшін қаржылық институттардың, ұлттық компаниялар мен басқа да заңды тұлғалардың өзіне меншік құқығында тиесілі акциялар пакеттерін инвестициялық портфельдерін тиімді басқару, тәуекелдерді төмендету, активтерді әртараптандыру керек. Қаржылық институттар жобаларды қаржыландыру, инвестициялау үдерісін жеңілдетуге мүмкіндік береді.

**Пайдаланылған әдебиеттер тізімі:**

1. [Голодзе И. Н. Финансирование и кредитование инвестиций: Учебное пособие для студентов специальностей 050509 «Финансы», 5B050900 «Финансы» / И. Н. Голодзе. – Павлодар: Кереку, 2012. – 246 с.](https://economics.studio/knigi-kreditovanie/finansirovanie-kreditovanie-investitsiy.html)
2. Дроздов Н.Д. Институциональная экономика: Учебное пособие.  Тверь: Твер. гос. ун-т, 2008. – 97 с., библ.12.
3. Асилова А.С. Инвестицияны қаржыландыру және несиелеу: Оқулық. – Алматы, Экономика баспасы, 2011 ж.
4. Финансовые институты: их виды и функции. [Электронный ресурс] Режим доступа: <https://psyera.ru/6445/finansovye-instituty-ih-vidy-i-funkcii>
5. Функции финансовых институтов в формировании трансакционного сектора экономики. [Электронный ресурс] Режим доступа: <http://ecsn.ru/files/pdf/201602/201602_15.pdf>
6. Инвестиционный банк Halykfinance. [Электронный ресурс] Режим доступа: http://www.halykfinance.kz/
7. Halykfinance 2016 жылғы жылдық есебі. [Электронды ресурс] Режим доступа:<http://www.kase.kz/files/emitters/HFIN/hfinp_2016_rus.pdf>